CELEX: 62020TN0751
Language: et
Date: 2020-12-18 00:00:00
Title: Kohtuasi T-751/20: 18. detsembril 2020 esitatud hagi – KL versus EIP

15.2.2021   
            
            
               ET
            
            
               Euroopa Liidu Teataja
            
            
               C 53/57
            
         
      18. detsembril 2020 esitatud hagi – KL versus EIP
      (Kohtuasi T-751/20)
      (2021/C 53/74)
      Kohtumenetluse keel: prantsuse
      
         Pooled
      
      
         Hageja: KL (esindajad: L. Levi ja A. Champetier)
      
         Kostja: Euroopa Investeerimispank
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
               
            
                  —
               
               
                  sellest tulenevalt tühistada EIP 18. mai 2020. aasta otsus, mille kohaselt ei ole hageja arstitõendid, mis on koostatud ajavahemike 18. märts kuni 18. aprill ja 20. aprill kuni 20. mai 2020 kohta, haldussätete X lisa artikli 3.3 kohaselt kehtivad;
               
            
                  —
               
               
                  tühistada vajalikus ulatuses vaie, mille hageja 18. mai 2020. aasta algse otsuse peale 12. septembril 2020 esitas;
               
            
                  —
               
               
                  mõista EIP-lt hageja kasuks välja hüvitis mittevaralise kahju eest;
               
            
                  —
               
               
                  mõista kõik kohtukulud välja EIP-lt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimese väite kohaselt on rikutud haldussätete X lisa artiklit 3.3. Hageja leiab eelkõige, et see artikkel ei ole kohaldatav, kuna praegusel juhul ei ole tegemist põhjendatud juhtumiga, mis lubaks meditsiinitalitusel hageja esitatud arstitõendid vastu võtmata jätta.
               
            
                  2.
               
               
                  Teise väite kohaselt on rikutud hoolitsemiskohustust ja proportsionaalsuse põhimõtet ning võimu kuritarvitatud. Hageja väidab sellega seoses, et kostja suhtumine halvendas veelgi tema niigi nõrka tervislikku seisundit, kuna vaidlustatud otsused, millega ei tunnistatud ajavahemike 18. märts kuni 18. aprill ja 20. aprill kuni 20. mai 2020 kohta koostatud hageja arstitõendite kehtivust ja ähvardati teda distsiplinaarmenetlusega, süvendavad tõsiselt tema üldist ärevusseisundit.